CELEX: C2007/082/90
Language: bg
Date: 2007-04-14 00:00:00
Title: Дело T-30/07: Иск, предявен на 5 февруари 2007 г. — Denka International/Комисия

14.4.2007   
            
            
               BG
            
            
               Официален вестник на Европейския съюз
            
            
               C 82/41
            
         Иск, предявен на 5 февруари 2007 г. — Denka International/Комисия
   (Дело T-30/07)
   (2007/C 82/90)
   Език на производството: английски
   Страни
   
      Ищец: Denka International BV (Barneveld, Нидерландия) (представители: K. Van Maldegem, C. Mereu, адвокати)
   
      Ответник: Комисия на Европейските общности
   Искания на ищеца
   
               —
            
            
               да се отменят член 2, буква б) и Приложение II на Директива 2006/92/ЕО на Комисията и
            
         
               —
            
            
               да се осъди ответникът да заплати разноските, както и лихвите по тях.
            
         Правни основания и основни доводи
   Със исковата си молба ищецът претендира частична отмяна на Директива 2006/92/ЕО (1) на Комисията от 9 ноември 2006 г., с която се изменят приложения на Директиви 76/895/ЕИО, 86/362/ЕИО и 90/642/ЕИО на Съвета относно максималните количества на остатъци от дихлорфоса (наричана по-нататък „Директивата МКО “или „спорната мярка“) и, в частност, нейните член 2, буква б) и Приложение II.
   Ищецът твърди, че тези разпоредби променят максималното количество остатъци от спорното вещество — от приложимата преди стойност от 2 мг/кг на нова стойност от 0,01 мг/кг — въз основа на определяща оценка на досието на ищеца, проведена в съответствие със свързаната оценка по Директива 91/414/ЕИО (наричана по-долу „ПППРЗ“), която от процедурна, научна и правна гледна точка е опорочена.
   По отношение на процедурата, ищецът твърди, че спорната мярка е била приета в нарушение на предпазните процедурни правила, регламентирани в член 8 на Регламент 451/2000 и на принципа за справедлив процес — auditum alteram partem, както и на задължението за мотивираност (член 235 ЕО). В допълнение, ищецът твърди, че посредством приемането на спорната мярка, Комисията е злоупотребила с властта си, тъй като е постигнала същата цел като при решение за невключване, без да прибягва до такова решение.
   От гледна точка на правната същност, се твърди, че оспорваната мярка се основава на явна грешка на оценката и нарушава, според ищеца: i) член 4, параграф 1, буква е) от Директива 91/414/ЕИО, ii) член 5 от Директивата МКО, както и iii) основни принципи на правото на Общността, а именно: а) оправдани правни очаквания и правна сигурност, б) член 211 ЕО и принципа на добра администрация и в) принципа на пропорционалност.
   
      (1)  Директива 2006/92/ЕО на Комисията от 9 ноември 2006 г. допълваща приложенията към Директивите на Съвета 76/895/ЕИО, 86/362/ЕИО и 90/642/ЕИО относно максималните количества за каптан, дихлорфос, етион и фолпет (ОВ, L 311, стр. 31).